
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 979 


27 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της ημερήσιας εκτός έδρας αποζη¬ 
μίωσης και των οδοιπορικών εξόδων των αντι¬ 
προσώπων της δικαστικής αρχής που θα απο¬ 
σταλούν στο εξωτερικό για την άσκηση του 
εκλογικού δικαιώματος των Ελλήνων που διαμέ¬ 
νουν στις άλλες χώρες της Ευρωπαϊκής Ένω¬ 
σης κατά τις εκλογές για την ανάδειξη αντιπρο¬ 
σώπων στο Ευρωπαϊκό Κοινοβούλιο στις 12 Ιου¬ 
νίου 1999. 1 

Συγκρότηση ειδικών εκλογικών συνεργείων δικαστι¬ 
κών υπαλλήλων για την αντιμετώπιση έκτακτων 
αναγκών, κατά την προπαρασκευή και διενέρ¬ 
γεια των εκλογών για την ανάδειξη αντιπροσώ¬ 
πων στο Ευρωπαϊκό Κοινοβούλιο του Ιουνίου 
1999. 2 

Καθορισμός της ημερήσιας εκτός έδρας αποζη¬ 
μίωσης και των οδοιπορικών εξόδων των επο¬ 
πτών εκλογών και των γραμματέων αυτών που 
θα αποσταλούν στο Εξωτερικό για την άσκηση 
εκλογικού δικαιώματος των Ελλήνων που διαμέ¬ 
νουν στις άλλες χώρες της Ευρωπαϊκής Ένω¬ 
σης, στις εκλογές για την ανάδειξη αντιπροσώ¬ 
πων στο Ευρωπαϊκό Κοινοβούλιο στις 12 Ιου¬ 
νίου 1999. 3 

Καθορισμός ειδικής αποζημίωσης στους γραμματείς 
των εφορευτικών επιτροπών των εκλογικών τμημά¬ 
των του εξωτερικού που συστάθηκαν για την άσκη¬ 
ση του εκλογικού δικαιώματος, στις 12 Ιουνίου 
1999 των Ελλήνων που διαμένουν στις λοιπές χώ¬ 
ρες της Ευρωπαϊκής Ένωσης. 4 

Καθορισμός της ειδικής αποζημίωσης και των οδοι¬ 
πορικών εξόδων των διοριζομένων αντιπροσώ¬ 
πων της δικαστικής αρχής κ.λπ. για τη διενέργεια 
των εκλογών για την ανάδειξη αντιπροσώπων 
στο Ευρωπαϊκό Κοινοβούλιο της 13ης Ιουνίου 
1999. 5 


ΑΠΟΦΑΣΕΙΣ 

Αριθ. 19079 ( 1 ) 

Καθορισμός της ημερήσιας εκτός έδρας αποζημίωσης 
και των οδοιπορικών εξόδων των αντιπροσώπων της 
δικαστικής αρχής που θα αποσταλούν στο εξωτερικό 
για την άσκηση του εκλογικού δικαιώματος των Ελλή¬ 
νων που διαμένουν στις άλλες χώρες της Ευρωπαϊκής 
Ένωσης κατά τις εκλογές για την ανάδειξη αντιπρο¬ 
σώπων στο Ευρωπαϊκό Κοινοβούλιο στις 12 Ιουνίου 
1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου4 και της παρ. 3 
του άρθρου ΙδτουΝ. 1427/9.4.1984 «Άσκηση του εκλογι¬ 
κού δικαιώματος, κατά τις εκλογές του Ευρωπαϊκού Κοι¬ 
νοβουλίου, από τους Ελληνες που διαμένουν στο έδαφος 
των λοιπών Κρατών της Ευρωπαϊκής Οικονομικής Κοινό¬ 
τητας». 

2. Τιςδιατάξειςτου Ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α ). 

3. Την ανάγκη αποστολής αντιπροσώπων της δικαστι¬ 
κής αρχής στις άλλες χώρες της Ευρωπαϊκής Ένωσης, 
για την άσκηση του εκλογικού δικαιώματος κατά τις εκλο¬ 
γές του Ευρωπαϊκού Κοινοβουλίου της 12ης Ιουνίου 1999 
των Ελλήνων που διαμένουν σ’ αυτές. 

4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, το 
ύψος της οποίας δεν μπορεί να υπολογισθεί. 

5. Την υπ’ αριθ. 1107/47/1239/0006Α/1996 κοινή από¬ 
φαση του Πρωθυπουργού και Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Εγκρίνουμε την καταβολή στους αντιπροσώπους της 
δικαστικής αρχής, οι οποίοι θα αποσταλούν στις άλλες 
χώρες της Ευρωπαϊκής Ένωσης, για την άσκηση του 
εκλογικού δικαιώματος, κατά τις εκλογές για την ανάδει¬ 
ξη αντιπροσώπων στο Ευρωπαϊκό Κοινοβούλιο της 12ης 
Ιουνίου 1999: 

α) Των εξόδων μετακίνησης με επιστροφή. 

β) Της ημερήσιας εκτός έδρας αποζημίωσης, συμπε¬ 
ριλαμβανομένων και των ημερών ταξιδιού, η οποία κα- 

θορίζεται σε διακόσια σαράντα (240) ΕΥΡΩ την ημέρα. 

2. Ορίζουμε, όπως ο συνολικός αριθμός ημερών μετά¬ 
βασης και επιστροφής, συμπεριλαμβανομένων και των 
ημερών ταξιδιού, δεν μπορεί να είναι μεγαλύτερος των έξι 
(6) ημερών. 

3. Εγκρίνουμε την έκδοση χρηματικών ενταλμάτων 
προπληρωμής στο όνομα της Τράπεζας της Ελλάδος και 
με β' υπόλογο μόνιμο υπάλληλο του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

4. Ορίζουμε ως δικαιολογητικά τακτοποίησης των χρη¬ 
ματικών ενταλμάτων προπληρωμής που θα εκδοθούν, 
απόδειξη πληρωμής του εισιτηρίου και βεβαίωση της 
πρεσβευτικής και προξενικής αρχής ή του επόπτη εκλο¬ 
γών, στην οποία θα βεβαιώνεται η μετάβαση. 

5. Εγκρίνουμε όπως η δαπάνη που θα προκληθεί, αντι- 
μετωπισθεί από την πίστωση που είναι γραμμένη στον 
Κ.Α.Ε. 5143 του ειδικού φορέα 07-130 «ΕΚΛΟΓΕΣ» και 
προϋπολογισμού εξόδων οικ. έτους 1999 του Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 19076 (2) 

Συγκρότηση ειδικών εκλογικών συνεργείων δικαστικών 
υπαλλήλων για την αντιμετώπιση έκτακτων αναγκών, 
κατά την προπαρασκευή και διενέργεια των εκλογών 
για την ανάδειξη αντιπροσώπων στο Ευρωπαϊκό Κοι¬ 
νοβούλιο του Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 123 του Π.Δ. 55/1999 «Κω¬ 
δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών» (ΦΕΚ 58/Α'). 

2. Την υπάρχουσα κατεπείγουσα ανάγκη συγκρότησης 
συνεργείων έκτακτης εκλογικής εργασίας, από υπαλλή¬ 
λους της Γραμματείας του Αρείου Πάγου, της Εισαγγε¬ 
λίας του Αρείου Πάγου, των Πρωτοδικείων του Κράτους, 
των Εισαγγελιών Πρωτοδικών, των Ειρηνοδικείων και των 
Πταισματοδικείων, για την αντιμετώπιση των αυξημένων 
εργασιών προπαρασκευής, διενέργειας κ.λπ. των εκλο¬ 
γών για την ανάδειξη αντιπροσώπων στο Ευρωπαϊκό Κοι¬ 
νοβούλιο του Ιουνίου 1999. 

3. Το γεγονός ότι οι εργασίες αυτές, λόγω της φύσης 
και του όγκου τους δεν είναι δυνατόν να αντιμετωπισθούν 
από τους ανωτέρω υπαλλήλους μέσα στο κανονικό ωρά¬ 
ριο εργασίας τους και παρίσταται ανάγκη απασχόλησής 
τους πέραν από το ωράριο αυτό και κατά τις εξαιρέσιμες 
ημέρες και τις νυκτερινές ώρες. 

4. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, το 
ύψος της οποίας δεν μπορεί να υπολογισθεί. 

5. Την αριθ. 1107147/1239/0006Α/1996 κοινή απόφαση 


του Πρωθυπουργού και Υπουργού Οικονομικών, για την 
ανάθεση αρμοδιοτήτων, αποφασίζουμε: 

1. Συγκροτούμε μέσα στο χρονικό διάστημα από 
14.5.1999 έως 21.6.1999 συνεργεία προσφοράς έκτα¬ 
κτης εκλογικής εργασίας, για την προπαρασκευή, διε¬ 
νέργεια κ.λπ. των εκλογών για την ανάδειξη αντιπροσώ¬ 
πων στο Ευρωπαϊκό Κοινοβούλιο του Ιουνίου 1999, πέραν 
από το κανονικό ωράριο εργασίας και κατά τις εξαιρέσι¬ 
μες ημέρες (Σάββατο, Κυριακές, αργίες, καθώς και κατά 
τις νυκτερινές ώρες), ανάλογα με τις παρουσιαζόμενες 
ανάγκες και την πορεία των εκλογικών εργασιών, με κα¬ 
ταβολή ειδικής εκλογικής αποζημίωσης, στα οποία θα 
συμμετέχουν: 

α) Όλοι οι δικαστικοί υπάλληλοι, γραμματείς, δακτυλο- 
γράφοι και επιμελητές Δικαστηρίων της γραμματείας και 
Εισαγγελίας του Αρείου Πάγου, των Εφετείων και Εισαγ¬ 
γελιών Εφετών, των Πρωτοδικείων και Εισαγγελιών Πρω¬ 
τοδικών, των Ειρηνοδικείων, Πταισματοδικείων του Κρά¬ 
τους, οι μόνιμοι υπάλληλοι των Εμμίσθων Υποθηκοφυλα¬ 
κείων και των Κτηματολογικών γραφείων και οι μόνιμοι 
υπάλληλοι του ΤΑΧΔΙΚ που υπηρετούν στις δικαστικές 
υπηρεσίες της χώρας και στην Κεντρική Υπηρεσία του 
ΤΑΧΔΙΚ. 

β) Οι δικαστικοί υπάλληλοι (γραμματείς, δακτυλογρά- 
φοι, επιμελητές δικαστηρίων), της γραμματείας του ΣΤΕ, 
της Γενικής Επιτροπείας, των Διοικητικών Εφετείων και 
των Πρωτοδικείων του κράτους. 

γ) Οι μόνιμες ή με σύμβαση εργασίας ιδιωτικού δικαίου 
αορίστου χρόνου καθαρίστριες που υπηρετούν στα πα¬ 
ραπάνω δικαστήρια. 

Η κατανομή των πιο πάνω δικαστικών υπαλλήλων στα 
εκλογικά συνεργεία, γίνεται ως εξής: 

Στον Άρειο Πάγο μετέχουν οι υπάλληλοι που υπηρετούν 
σ’ αυτόν και μέχρι τριάντα (30) υπάλληλοι άλλων δικαστι¬ 
κών υπηρεσιών Αττικής - Πειραιώς. 

Στην Εισαγγελία του Αρείου Πάγου μετέχουν οι υπάλ¬ 
ληλοι που υπηρετούν σ’ αυτήν και μέχρι είκοσι (20) υπάλ¬ 
ληλοι άλλων δικαστικών υπηρεσιών Αττικής Πειραιώς. 

Στα Πρωτοδικεία του Κράτους μετέχουν οι υπάλληλοι 
που υπηρετούν σ’ αυτά, οι δικαστικοί υπάλληλοι των 
Εφετείων (όπου υπάρχουν), των Ειρηνοδικείων, των 
Πταισματοδικείων, των Διοικητικών Πρωτοδικείων και 
Εφετείων (όπου υπάρχουν), και των υπαλλήλων του 
ΤΑΧΔΙΚ. 

Στις Εισαγγελίες Πρωτοδικών του Κράτους, μετέχουν, 
οι υπάλληλοι που υπηρετούν σ' αυτές, οι υπάλληλοι των 
Εισαγγελιών Εφετών (όπου υπάρχουν) καθώς και οι μόνι¬ 
μοι υπάλληλοι των Έμμισθων Υποθηκοφυλακείων και των 
Κτηματολογικών γραφείων. 

Επιπλέον στην Εισαγγελία Πρωτοδικών Αθηνών, μετέ¬ 
χουν οι υπάλληλοι του ΣΤΕ και της Γενικής Επιτροπείας. 

2. Καθορίζουμε την ειδική εφάπαξ εκλογική αποζημίω¬ 
ση για τον καθένα που θα συμπεριληφθεί στα συνεργεία 
της παραπάνω παραγράφου σε τριακόσιες χιλιάδες (300. 
000) δραχμές συνολικά, για όλο το ως άνω διάστημα πα¬ 
ροχής της έκτακτης εκλογικής εργασίας. 

Σε περίπτωση προσφοράς μειωμένου χρόνου εργασίας 
θα καταβληθεί και ανάλογη με αυτόν αποζημίωση. 

Συγκεκριμένα για κάθε μέρα απουσίας θα περικόπτεται 
ανάλογο ποσό. 

3. Η παροχή της προσφερόμενης πρόσθετης εκλογικής 
εργασίας βεβαιώνεται από τους προϊσταμένους των οι¬ 
κείων δικαστηρίων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Η απαιτούμενη δαπάνη για την καταβολή της εν λόγω 
εκλογικής αποζημίωσης στο προσωπικό των εκλογικών 
συνεργείων της απόφασης αυτής, θα βαρύνει την πίστω- 
σητου Ειδικού Φορέα 07-130 «ΕΚΛΟΓΕΣ» καιΚ.Α.Ε.5143 
προϋπολογισμού εξόδων του Υπουργείου Εσωτερικών, 
Δημόσιας Διοίκησης & Αποκέντρωσης, οικονομικού 
έτους 1999. 

Η πληρωμή της αποζημίωσης στο προσωπικό που θα 
μετέχει στα εκλογικά συνεργεία θα πραγματοποιηθεί με¬ 
τά τη λήξη της ως άνω χρονικής περιόδου (21.6.1999) και 
η μεταβίβαση της απαιτούμενης πίστωσης θα γίνει από τη 
Διεύθυνση Οικονομικού του Υπουργείου Εσωτερικών, 
Δημόσιας Διοίκησης & Αποκέντρωσης, βάσει σχετικών 
εγγράφων των ενδιαφερομένων δικαστηρίων. 

Η εκλογική αυτή αποζημίωση θεωρείται ως έξοδα κίνη¬ 
σης, σύμφωνα με τη διάταξη της παρ.6 του άρθρου 123 
της νομοθεσίας για την εκλογή βουλευτών (Π.Δ. 
55/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάΐου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ, ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΑΑΚΗΣ 

-♦- 

Αριθ. 19078 (3) 

Καθορισμός της ημερήσιας εκτός έδρας αποζημίωσης 
και των οδοιπορικών εξόδων των εποπτών εκλογών και 
των γραμματέων αυτών που θα αποσταλούν στο Εξω¬ 
τερικό για την άσκηση εκλογικού δικαιώματος των Ελ¬ 
λήνων που διαμένουν στις άλλες χώρες της Ευρω¬ 
παϊκής Ένωσης, στις εκλογές για την ανάδειξη αντι¬ 
προσώπων στο Ευρωπαϊκό Κοινοβούλιο στις 12 
Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1.- Τις διατάξεις του άρθρου 5 και της παρ. 3 του άρ¬ 
θρου 15 του Ν. 1427/9.4.1984 «Άσκηση του εκλογικού δι¬ 
καιώματος, κατά τις εκλογές του Ευρωπαϊκού Κοινοβου¬ 
λίου, από τους Ελληνες που διαμένουν στο έδαφος των 
λοιπών Κρατών της Ευρωπαϊκής Οικονομικής Κοινότη¬ 
τας.». 

2 - Τις διατάξεις του Ν. 2346/1995 « Δαπάνες κίνησης 
των μετακινούμενων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (ΦΕΚ 220/Α’), σε συνδυασμό με τις 
διατάξεις του Ν. 2685/1999 «Κάλυψη δαπανών μετακι- 
νουμένων υπαλλήλων εντός και εκτός Επικράτειας και άλ¬ 
λες διατάξεις» (ΦΕΚ 35/Α’). 

3. - Την ανάγκη αποστολής Εποπτών Εκλογών και γραμ¬ 
ματέων αυτών, στις άλλες χώρες της Ευρωπαϊκής Ενω¬ 
σης, για την άσκηση του εκλογικού δικαιώματος, κατά τις 
εκλογές του Ευρωπαϊκού Κοινοβουλίου, της 12ης Ιουνίου 
1999 των Ελλήνων που διαμένουν σ’ αυτές. 

4. - Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογι¬ 
σμού, το ύψος της οποίας δεν μπορεί να υπολογιστεί. 


5.- Την υπ’αριθ. 1107/47/1239/0006Α/1996 κοινή από¬ 
φαση του Πρωθυπουργού και Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Εγκρίνουμε την καταβολή στους επόπτες Εκλογών 
και τους γραμματείς αυτών, οι οποίοι θα αποσταλούν στις 
άλλες χώρες της Ευρωπαϊκής Ένωσης, για την άσκηση 
του εκλογικού δικαιώματος, κατά τις εκλογές του Ευρω¬ 
παϊκού Κοινοβουλίου της 12ης Ιουνίου 1999 των Ελλήνων 
που διαμένουν σ’ αυτές: 

α) Των εξόδων μετακίνησης με επιστροφή. 

β) Της ημερήσιας εκτός έδρας αποζημίωσης συμπερι¬ 
λαμβανομένων και των ημερών ταξιδιού, η οποία καθορί¬ 
ζεται σε διακόσια πενήντα (250) ΕΥΡΩ για τους επόπτες 
εκλογών και σε διακόσια τριάντα (230) ΕΥΡΩ για τους 
γραμματείς αυτών. 

2. Ορίζουμε όπως, ο συνολικός αριθμός ημερών μετά¬ 
βασης και επιστροφής, συμπεριλαμβανομένων και των 
ημερών ταξιδιού, δεν μπορεί να είναι μεγαλύτερος των 
δεκατριών (13) ημερών. 

3. Εγκρίνουμε την έκδοση χρηματικών ενταλμάτων 
προπληρωμής στο όνομα της Τράπεζας της Ελλάδος και 
με β’ υπόλογο μόνιμο υπάλληλο του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

4. Ορίζουμε ως δικαιολογητικά τακτοποίησης των χρη¬ 
ματικών ενταλμάτων προπληρωμής που θα εκδοθούν, 
απόδειξη πληρωμής του εισιτηρίου ή απόκομμα αυτού 
για τους επόπτες εκλογών και γραμματείς και βεβαίωση 
του επόπτη εκλογών για τους γραμματείς, στην οποία θα 
βεβαιώνεται η μετάβαση. 

5. Εγκρίνουμε όπως η δαπάνη που θα προκληθεί αντι- 
μετωπισθεί από την πίστωση που είναι γραμμένη στον 
Κ.Α.Ε. 5143 του Ειδικού Φορέα (07-130) «ΕΚΛΟΓΕΣ» και 
προϋπολογισμού εξόδων οικ. έτους 1999 του Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΑΑΚΗΣ 

-♦- 

Αριθ. 19077 (4) 

Καθορισμός ειδικής αποζημίωσης στους γραμματείς των 
εφορευτικών επιτροπών των εκλογικών τμημάτων του 
εξωτερικού που συστάθηκαν για την άσκηση του εκλο¬ 
γικού δικαιώματος, στις 12 Ιουνίου 1999 των Ελλήνων 
που διαμένουν στις λοιπές χώρες της Ευρωπαϊκής 
Ένωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις των άρθρων 4 παρ. 7 και17 παρ.2 του 
Ν. 1427/9.4.1984 « Άσκηση του εκλογικού δικαιώματος, 
κατά τις εκλογές του Ευρωπαϊκού Κοινοβουλίου, από 
τους Έλληνες που διαμένουν στο έδαφος των λοιπών 
Κρατών της Ευρωπαϊκής Οικονομικής Κοινότητας «κα¬ 
θώς και τις όμοιες του άρθρου 99 του Π. Δ/τος 55/1999 
(ΦΕΚ 58Α/24-3-99) «Κωδικοποίηση σ’ ενιαίο κείμενο των 

διατάξεων της νομοθεσίας για την εκλογή βουλευτών». 

2. Τιςδιατάξειςτουάρθρου9παρ.1τουΝ. 1180/81 «Πε¬ 
ρί εκλογής αντιπροσώπων εις την Συνέλευσιν των Ευρω¬ 
παϊκών Κοινοτήτων (Ευρωπαϊκόν Κοινοβούλιον) και άλ¬ 
λων τινών διατάξεων». 

3. Τις ανάγκες για την σωστή λειτουργία των εφορευτι¬ 
κών επιτροπών των εκλογικών τμημάτων που έχουν συ- 
σταθεί στο εξωτερικό για την άσκηση του εκλογικού δι¬ 
καιώματος, στις 12 Ιουνίου 1999, των Ελλήνων που διαμέ¬ 
νουν στις λοιπές χώρες της Ευρωπαϊκής Ενωσης. 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογι¬ 
σμού, το ύψος της οποίας υπολογίζεται σε 6.000. 000 
δραχμές. 

5. Την υπ’ αριθ. 1107/47/ 1239/0006Α/1996 κοινή από¬ 
φαση του Πρωθυπουργού και Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Εγκρίνουμε την καταβολή ειδικής αποζημίωσης 
στους γραμματείς των εφορευτικών επιτροπών των εκλο¬ 
γικών τμημάτων του εξωτερικού που συστάθηκαν για την 
άσκηση του εκλογικού δικαιώματος από τους Ελληνες 
που διαμένουν στα λοιπά κράτη της Ευρωπαϊκής Ένω¬ 
σης, στις 12 Ιουνίου 1999. 

2. Καθορίζουμε την ειδική αποζημίωση για κάθε γραμ¬ 
ματέα εφορευτικής επιτροπής εκλογικού τμήματος στο 
ποσό των τριάντα χιλιάδων (30.000) δραχμών, πληρωτέο 
σε ισότιμο ποσό ξένων νομισμάτων και σαν δικαιολογητι- 
κό πληρωμής, την πράξη ανάθεσης καθηκόντων από την 
Εφορευτική Επιτροπή. 

3. Το Υπουργείο Εξωτερικών, προς το οποίο κοινοποιεί¬ 
ται η απόφαση αυτή παρακαλείται να μεριμνήσει για την 
πληρωμή της αποζημίωσης που καθορίζεται από τις δι¬ 
πλωματικές του υπηρεσίες που έχουν τις έδρες τους στις 
λοιπές χώρες της Ευρωπαϊκής Ενωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. 19075 (5) 

Καθορισμός της ειδικής αποζημίωσης και των οδοιπορι¬ 
κών εξόδων των διοριζομένων αντιπροσώπων της δι¬ 
καστικής αρχής κ.λπ. για τη διενέργεια των εκλογών 
για την ανάδειξη αντιπροσώπων στο Ευρωπαϊκό Κοι¬ 
νοβούλιο. της 13ης Ιουνίου 1999. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 9 του ν. 1180/1981 «Πε¬ 
ρί εκλογής αντιπροσώπων εις την Συνέλευσιν των Ευρω¬ 
παϊκών Κοινοτήτων (Ευρωπαϊκόν Κοινοβούλιον) και άλ¬ 
λων τινών διατάξεων και β) του άρθρου 99 του π.δ./τος 
55/1999, «Κωδικοποίηση σ’ ενιαίο κείμενο των διατάξεων 
της νομοθεσίας για την εκλογή βουλευτών» (ΦΕΚ 58 Α’). 

2. Το γεγονός ότι από τις διατάξεις της παρούσας προ- 


καλείται δαπάνη σε βάρος του κρατικού προϋπολογι¬ 
σμού, το ύψος της οποίας δεν είναι δυνατόν να υπολογι- 
σθεί. 

3. Την αριθ. 1107147/1239/0006Α/1996 κοινή απόφαση 
του Πρωθυπουργού και Υπουργού Οικονομικών για την 
ανάθεση αρμοδιοτήτων, αποφασίζουμε: 

Άρθρο 1 

Στους διοριζόμενους εφόρους των αντιπροσώπων της 
δικαστικής αρχής, αντιπροσώπους της δικαστικής αρ¬ 
χής, αναπληρωτές αυτών, γραμματείς των εφορευτικών 
επιτροπών και διερμηνείς της τουρκικής γλώσσας, για 
την διενέργεια των εκλογών για την ανάδειξη αντιπροσώ¬ 
πων στο Ευρωπαϊκό Κοινοβούλιο της 13ης Ιουνίου 1999, 
καταβάλλονται αποζημίωση και οδοιπορικά έξοδα, σύμ¬ 
φωνα με όσα ορίζονται στα επόμενα άρθρα. 

Άρθρο 2 

1. Στους αναφερόμενους στο προηγούμενο άρθρο που 
ασκούν τα καθήκοντά τους, σε εκλογικό τμήμα του νομού 
όπου υπηρετούν, καταβάλλεται ημερήσια αποζημίωση 
ως εξής: 

α) Στους εφόρους των αντιπροσώπων της δικαστικής 
αρχής, δραχμές τριάντα χιλιάδες (30.000) για κάθε ημέρα 
και για πέντε (5) ημέρες, κατ’ ανώτατο όριο. 

β) Στους αντιπροσώπους της δικαστικής αρχής και τους 
αναπληρωτές τους, δραχμές είκοσι πέντε χιλιάδες 
(25.000) για κάθε ημέρα και για πέντε (5) ημέρες κατ’ ανώ¬ 
τατο όριο. 

γ) Στους δημοσίους, δημοτικούς η κοινοτικούς υπαλλή¬ 
λους που χρησιμοποιούνται ως διερμηνείς της τουρκικής 
γλώσσας και στους γραμματείς των εφορευτικών επιτρο¬ 
πών δραχμές ^έκα χιλιάδες (10.000) για κάθε ημέρα και 
για δύο (2) ημέρες κατ’ ανώτατο όριο. 

2. Για τους αναπληρωτές αντιπροσώπους της δικαστι¬ 
κής αρχής θα καταβάλλεται, σε κάθε περίπτωση, αποζη¬ 
μίωση για μία ημέρα λιγότερη. 

Άρθρο 3 

1, Στους αναφερόμενους στο άρθρο 1 της απόφασης 
αυτής, που ασκούν τα καθήκοντά τους εκτός του νομού 
όπου υπηρετούν, εκτός από τους γραμματείς των εφο¬ 
ρευτικών επιτροπών, προκαταβάλλονται τα οδοιπορικά 
έξοδα μετάβασης από την έδρα τους στο εκλογικό τμήμα 
στο οποίο καθένας διορίζεται και από εκεί στο αρμόδιο ή 
στο πλησιέστερο πρωτοδικείο για την παράδοση του σά¬ 
κου με τα εκλογικά έγγραφα, καθώς και τα έξοδα επι¬ 
στροφής στις έδρες τους, επί πλέον δε και ημερήσια απο¬ 
ζημίωση ως εξής: 

α) Στους εφόρους των αντιπροσώπων της δικαστικής 
αρχής δραχμές τριάντα χιλιάδες (30.000) για κάθε μέρα. 

β) Στους αντιπροσώπους της δικαστικής αρχής και τους 
αναπληρωτές τους δραχμές είκοσι πέντε χιλιάδες 
(25.000) για κάθε ημέρα. 

γ) Στους δημοσίους, δημοτικούς ή κοινοτικούς υπαλλή¬ 
λους, διερμηνείς της τουρκικής γλώσσας δραχμές δέκα 
χιλιάδες (10.000) για κάθε ημέρα. 

2. Τα οδοιπορικά έξοδα και ο χρόνος για τον οποίο κα¬ 
ταβάλλεται η ημερήσια αποζημίωση, καθορίζονται κατ’ 
αποκοπή, σύμφωνα με τις διατάξεις του επόμενου άρ¬ 
θρου, με απόφαση που εκδίδεται ως εξής: 

α) Για τους εφόρους των αντιπροσώπων της δικαστικής 
αρχής, από τους Εισαγγελείς Εφετών. 

β) Γ ια τους αντιπροσώπους της δικαστικής αρχής, από 
τους Εισαγγελείς Πρωτοδικών. 

γ) Γ ια τους αναπληρωτές των αντιπροσώπων της δικα¬ 
στικής αρχής, σε περίπτωση χρησιμοποίησής τους: 

αα) Από τους Εισαγγελείς Πρωτοδικών, για την από¬ 
σταση από την έδρα του αντιπροσώπου μέχρι την έδρα 
του εφόρου και αντίστροφα και 
ββ) Από τους Εφόρους, για την απόσταση από την έδρα 
των Εφόρων μέχρι του εκλογικού τμήματος στο οποίο το¬ 
ποθετήθηκαν. 

Στην περίπτωση αυτή εάν δεν εκδοθεί από τους Εφό¬ 
ρους η σχετική απόφαση δύνανται οι Εισαγγελείς Πρω¬ 
τοδικών να εκδώσουν συμπληρωματική απόφαση καθο¬ 
ρισμού οδοιπορικών εξόδων και ημερήσιας αποζημίω¬ 
σης. 

δΙ Για τους διερμηνείς της τουρκικής γλώσσας, από τον 
αρμόδιο Νομάρχη. 

3. Για τον καθορισμό του χρόνου, για τον οποίο κατα¬ 
βάλλεται ημερήσια αποζημίωση στους αντιπροσώπους 
της δικαστικής αρχής κ.λ,π. του άρθρου αυτού, λαμβάνε- 
ται υπόψη ο αριθμός των ημερών που είναι απαραίτητες: 

αΙ Για τη μετάβαση και επιστροφή τους μέσω της συ¬ 
ντομότερης οδού και 

βΙ Για την εκπλήρωση των καθηκόντων τους. 

Οι ημέρες αυτές δεν μπορούν να υπερβούν κατ’ ανώτα¬ 
το όριο τις έξι (6) και κατ εξαίρεση τις οκτώ (8) για λόγους 
συγκοινωνιακών δυσχερειών στα νησιωτικά συμπλέγμα- 
τα των νομών Δωδεκανήσου και Κυκλάδων (εκτός των νη¬ 
σιών Ρόδου και Κω, για τα οποία θα ισχύσει το ανώτατο 
όριο των έξι (6) ημερών) και των νησιών Ικαρίας του νομού 
Σάμου, Κυθήρων και Αντικυθήρων του νομού Αττικής, 
Γαύδου του νομού Χανίων, Σαμοθράκης του νομού 
Εβρου, Θάσου του νομού Καβάλας, Ψαρρών και Οινου- 
σών του νομού Χίου, Λήμνου και Αγίου Ευστρατίου του 
νομού Λέσβου, Βορείων Σποράδων και τα νησιά άγονων 
γραμμών του Ιονίου Πελάγους. 

4. Γ ια τους αναπληρωτές αντιπροσώπους της δικαστι¬ 
κής αρχής θα καταβάλλεται, σε κάθε περίπτωση, αποζη¬ 
μίωση μία ημέρα λιγότερη. 

Άρθρο 4 

1. Για τα οδοιπορικά έξοδα καταβάλλονται: 

α) Προκειμένου για σιδηρόδρομο δραχμές είκοσι δύο 
(22) για κάθε διανυόμενο χιλιόμετρο και για όλο το δίκτυο 
του Ο.Σ.Ε. και με έκπτωση που θα καθορισθεί. 

βΙ Προκειμένου για λεωφορείο, για την Ηπειρωτική Ελ¬ 
λάδα και Πελοπόννησο δραχμές δεκαεπτά (17) κατά χι¬ 
λιόμετρο και για την Νησιωτική Ελλάδα και Κρήτη δραχ¬ 
μές είκοσι δύο (22) κατά χιλιόμετρο. 

γΙ Προκειμένου για Ε/Γ ακτοπλοϊκά πλοία όλης της χώ¬ 
ρας το αντίτιμο του εισιτηρίου επί του ισχύοντος ναυτο¬ 
λογίου επιβατών, μειωμένο με την έκπτωση που θα καθο- 
ρισθεί. 

2. Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα ανωτέρω συ¬ 
γκοινωνιακά μέσα, μπορεί να χρησιμοποιηθεί οποιοδήπο- 
τε μέσο και το ποσό που θα καθορισθεί από τις αρχές του 
άρθρου 3, δεν μπορεί να υπερβεί το ποσό του αντιτίμου 
εισιτηρίου ή ναύλου που συνήθως καταβάλλεται για το 
φθηνότερο χρησιμοποιούμενο μέσο της διαδρομής αυ¬ 
τής, σε συσχετισμό και με τις τοπικές κατά περίπτωση 


συνθήκες και ιδιαιτερότητες, τις οποίες λαμβάνουν υπό¬ 
ψη κατά τον καθορισμό του ποσού κάλυψης της διαδρο¬ 
μής αυτής οι κατά το άρθρο 3 παρ. 2 αρμόδιες αρχές. 

Η χρησιμοποίηση αεροπλάνου δεν αποκλείεται όπου 
αυτό επιβάλλεται κατά την εκτίμηση των αρχών του άρ¬ 
θρου 3 και καταβάλλεται ποσό οδοιπορικών εξόδων ίσο 
με το αντίτιμο του εισιτηρίου του αεροπλάνου. 

Αρθρο 5 

1. Η αποζημίωση που προβλέπεται στο άρθρο 2 της 
απόφασης αυτής καταβάλλεται από τις Δημόσιες Οικο¬ 
νομικές Υπηρεσίες μετά την διενέργεια της ψηφοφορίας, 
με την κατάθεση από τους δικαιούχους των εξής δικαιο- 
λογητικών: 

α) Προκειμένου για τους αντιπροσώπους της δικαστι¬ 
κής αρχής και τους εφόρους αυτών: 
αα) επικυρωμένου αντιγράφου του διορισμού τους και 
ββ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντιγρά¬ 
φου της απόδειξης παράδοσης του εκλογικού σάκου στο 
αρμόδιο Πρωτοδικείο. 

β) Π ροκειμένου για τους αναπληρωτές δικαστικών αντι¬ 
προσώπων: 

αα) επικυρωμένου αντιγράφου του διορισμού τους και 
ββ) βεβαίωσης του οικείου εφόρου των δικαστικών αντι¬ 
προσώπων, στην οποία να αναφέρεται ο αριθμός των η με¬ 
ρών, κατά τις οποίες είχαν τεθεί στη διάθεση του εφόρου. 

γΙ Προκειμένου για γραμματείς εφορευτικών επιτροπών, 
βεβαίωση της εφορευτικής επιτροπής, ή του αντιπροσώ¬ 
που της δικασπκής αρχής, με την οποία βεβαιώνεται η 
πρόσληψή τους και η εκτέλεση των καθηκόντων τους. 

δΙ Προκειμένου για διερμηνείς της τουρκικής γλώσσας, 
αντίγραφο της απόφασης του νομάρχη για το διορισμό 
τους και βεβαίωση της εφορευτικής επιτροπής ή του αντι¬ 
προσώπου της δικαστικής αρχής για την εκτέλεση των 
καθηκόντων τους. 

Στα ανωτέρω δικαιολογητικά επισυνάπτεται και κατά¬ 
σταση πληρωμής σε δύο αντίτυπα. 

2. Η αποζημίωση που προβλέπεται στο άρθρο 3 της από¬ 
φασης αυτής, καθώς και τα οδοιπορικά έξοδα που προ- 
βλέπονται στο άρθρο 4, προκαταβάλλονται από τη Δημό¬ 
σια Οικονομική Υπηρεσία της έδρας της δικαστικής αρχής, 
που διατάσσει την πληρωμή ή από τη Δημόσια Οικονομική 
Υπηρεσία της έδρας ή της διαμονής του διοριζόμενου ως 
αντιπροσώπου της δικαστικής αρχής ή ως αναπληρωτή 
αυτού ή ως εφόρου ή ως διερμηνέα, με την κατάθεση από 
τους δικαιούχους των εξής δικαιολογητικών: 

αΙ Επικυρωμένου αντιγράφου του διορισμού τους, 
β) Αντιγράφου της απόφασης που προβλέπεται στην 
παράγραφο 2 του άρθρου 3. 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει την 
πληρωμή μνημονεύεται η Δημόσια Οικονομική Υπηρεσία 
που θα ενεργήσει την πληρωμή. 

Άρθρο 6 

Σε περίπτωση κατά την οποία το ποσό που καταβλήθη¬ 
κε για οδοιπορικά έξοδα ή για ημερήσια αποζημίωση ή και 
για τα δύο είναι μεγαλύτερο από το ποσό που απαιτείται 
με τα φθηνότερα μέσα συγκοινωνίας για τη διαδρομή που 
διανύθηκε ή για την εκτέλεση των καθηκόντων τους, με 

απόφασή μας διατάσσεται η βεβαίωση του επί πλέον χρη¬ 
ματικού ποσού που καταβλήθηκε ως δημόσιου εσόδου, 
σε βάρος αυτού που έλαβε το επί πλέον ποσό. 

Άρθρο 7 

1. Οι έφοροι, οι αντιπρόσωποι της δικαστικής αρχής 
κ.λ.π. που θα προεισπράξουντην αποζημίωση και τα οδοι¬ 
πορικά έξοδα που προβλέπονται στα άρθρα 3 και 4, πλην 
όμως δεν θα εκτελέσουν τα καθήκοντά τους λόγω ασθέ¬ 
νειας τους ή για οποιοδήποτε άλλο νόμιμο λόγο, υποχρε- 
ού νται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλ¬ 
λουν στο Υπουργείο Εσωτερικών, Δημόσιας Διοίκησης 
και Αποκέντρωσης (Διεύθυνση Εκλογών), τα παρακάτω 
κατά περίπτωση δικαιολογητικά, για την απαλλαγή τους 
από την υποχρέωση επιστροφής του ποσού αυτού ως 
αχρεωστήτως εισπραχθέντος: 

αΙ Για την περίπτωση της μετάβασης και μη εκτέλεσης 
των καθηκόντων τους στα εκλογικά τμήματα στα οποία 
διορίστηκαν: 

αα) τις αποδείξεις πληρωμής εισιτηρίων κ.λ.π. μετάβα¬ 
σης και επιστροφής στην έδρα τους και 

ββ) τριπλότυπο κατάθεσης του υπόλοιπου ποσού μετά 
την αφαίρεση του ποσού που ανπστοιχεί για αποζημίωση 
δύο (2) ημερών και του ανωτέρω αντιτίμου των εισιτη¬ 
ρίων. 

β) Γ ια την περίπτωση μετάβασης στα εκλογικά τμήμα¬ 
τα που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντά τους: 

αα) Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπείας. 

ββ) Απόδειξη πληρωμής των εισιτηρίων και των αμαξα- 
γωγίων μετάβασης από την έδρα τους στο εκλογικό τμή¬ 
μα στο οποίο διορίστηκαν και επιστροφής από αυτό στην 
έδρα τους και 

γγ) Τριπλότυπο κατάθεσης του ποσού ιτου απομένει 
μετά την αφαίρεση των οδοιπορικών εξόδων και της απο¬ 
ζημίωσης του άρθρου 3 τόσων ημερών όσες οι ημέρες 
της ασθένειας τους. 

2. Αντιπρόσωποι της δικαστικής αρχής κ.λ,π. που θα 
προεισπράξουντην αποζημίωση και τα οδοιπορικά έξοδα 
που προβλέπονται στα άρθρα 3 και 4 της απόφασης αυ¬ 
τής και δεν θα μεταβούν να εκτελέσουν τα καθήκοντά 


τους, υποχρεούνται να επιστρέφουν το ποσό που εισέ- 
πραξαν στην αρμόδια Δημόσια Οικονομική Υπηρεσία και 
να υποβάλλουν στο Υπουργείο Εσωτερικών, Δημόσιας 
Διοίκησης και Αποκέντρωσης (Διεύθυνση Εκλογών) το 
τριπλότυπο είσπραξης με αναφορά τους μέσα σε δέκα 
(10) ημέρες το αργότερο από την ημέρα διενέργειας των 
εκλογών. 

Επίσης όμοια αναφορά υποχρεούνται να υποβάλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της ανωτέρω προθεσμίας με απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης θα καταλογίζεται σε βάρους τους το πο¬ 
σό εντόκως. 

3. Οι έφοροι των δικαστικών ανππροσώπων υποχρεού- 
νται να γνωστοποιήσουν στο Υπουργείο Εσωτερικών, Δη¬ 
μόσιας Διοίκησης και Αποκέντρωσης την επομένη των 
εκλογών εγγράφως: 

α) Προκειμένου για τους δικαστικούς αντιπροσώπους, 
τακτικούς ή αναπληρωματικούς, που δεν μεταβήκανε στα 
εκλογικά τμήματα, στα οποία διορίστηκαν, το ονοματε¬ 
πώνυμο, την ιδιότητά τους και τη διεύθυνση της κατοικίας 
τους. 

β) Προκειμένου για τους αναπληρωματικούς δικαστι¬ 
κούς αντιπροσώπους που δεν χρησιμοποιήθηκαν, το ονο¬ 
ματεπώνυμο και την ιδιότητά τους, την ημέρα και ώρα που 
εμφανίστηκαν σ’ αυτούς και το λόγο της μη χρησιμοποίη¬ 
σής τους. 

Άρθρο 8 

Οι πληρωμές των διοριζομένων αντιπροσώπων της δι¬ 
καστικής αρχής των γραμματέων εφορευτικών επιτρο¬ 
πών κ.λπ., θα γίνει με τη διαδικασία των εντολών πληρω¬ 
μής και σύμφωνα με τις οδηγίες του Υπουργείου Οικονο¬ 
μικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάΐου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΙ.ςΓ 

ΙΝΤΕΡΝΕΤ: Η 0 Ι. 9 Γ 
θ-πιαίΙ: πναδ @ ΙιοΙ.ςΐΓ 

1 ----—--- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ. Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σε χ( 5 ες και άνω μροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Γ ιαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 *> . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



























